Ifeoma Nwobodo

Ifeoma Jane Nwobodo (an haife ta a ranar 23 ga watan Nuwamba, 1966), tsohuwar shugaban ma’aikatan gwamnatin Jihar Enugu ne, a yankin Kudu maso Gabashin tarayyar Najeriya, kuma mai neman kujerar Sanatan Enugu ta Gabas.

 Rayuwar farko da ilimi 
An haifi Ifeoma Jane Nwobodo a Jihar Umuahia, babban birnin jihar Abia ta Najeriya, ga Farfesa J.O Uzo da matarsa, dukkansu daga karamar hukumar Udi ta jihar Enugu.

Nwobodo ta fara karatun firamare ne a makarantar firamare ta Jami’ar Nsukka ta Jihar Enugu a shekarar 1971, inda ta kammala karatun ta na firamare a shekarar 1977 a makarantar firamare ta Zik Avenue (wanda daga baya aka canza sunan ta koma T.T.C Primary School). Ta fara karatun sakandare a Government Girls college, da ke Gboko a Jihar Benue, a shekarar 1977, sannan ta kammala da takardar shaidar Makaranta ta West African School Certificate da ta samu a  kwalejin Queen of the Rosary, da ke Nsukka a shekarar 1983.

Nwobodo tana da shekaru 18 a duniya ta samu gurbin karatu a Jami'ar Najeriya inda ta karanci Banking da Finance a harabar ta ta Enugu. Ta kammala karatun digiri na farko a fannin Kimiyya a 1987https://www.vanguardngr.com/2021/08/ex-enugu-chief-of-staff-nwobodo-bags-honorary-doctorate-degree/. A yanzu ita ma’aikaciyar Cibiyar Kula da Haraji ta Najeriya (ICAN) ce, kuma mataimakiyar mamba ce a Cibiyar Haraji ta Chartered (CIT).

 Iyali 
Ifeoma Nwobodo ta auri mai shari'a Afam Nwobodo na sashin shari’a na Jihar Enugu. Mijinta ya fito ne daga karamar hukumar Enugu ta yamma. Suna da yara hudu.
Rukuni:Rayayyun mutane
Rukuni:Haihuwan 1966

Manazarta